Erakordselt palju liikus igasuguseid kuulujutte, mida võttis mõnikord tõe pähe ka kohalik okupatsioonivõim. Laiendati töökohustust ning katkestati kõik puhkused. Tsiviilelanikud olid  sunnitud osalema ka kindlustustöödel, käidi rajamas tankitõrjekraave, miinivälju, okastraattõkkeid ja muud sellist (pildil all). Reaalselt polnud neist suurt tulu, sest kaitseliinid jäeti maha juba enne Saksa vägede kohalejõudmist. Linnades kehtis karm komandanditund ning kohustuslik pimendamine.